Dimas Anggara

Dimas Anggara Moeharyoso (lahèr tangghâl 10 Sèptèmber 1998) èngghi panèka palakon, moḍèl, musikus sareng sutraḍara ḍâri Inḍonèsia.

 Kaoḍi'ân awwâlna 
Dimas tamaso' ana' ḍâri orèng towana sè asmana Ardi Moeharyoso sè katoronan Jhâbâ sareng Derry Malik sè katoronan Malaju.Ruly Riantrisnanto. "Profil Dimas Anggara: Karier, Keluarga, dan Isu dengan Kiesah Alvaro Putra Pasha Ungu" . Liputan 6. 2025-06-25. Aksès 2026-01-13.  Salèrana ngaghunghè sèttong kaka' lakè' sè asmana Dida Arlingga Danapati.

 Karèr 
È taon 2009, Dimas alakon dhâddhi Balqi ḍâlem filem lu-ghâlluna, engghi panèka Kembhâng Parabân. Salaèn akarèr è ḍunia akting, salèrana jhughân sempet dhâddhi vokalis ḍâri gruo musik Barris.

 Kaoḍi'ânna dhibi'èn 
Dimas asakola Manajemen è Universitas Pelita Harapan. Salèrana resmi lulus kalabân gellar Sarjana Èkonomi è bulân Ḍèsèmber taon 2012.

Salèrana akabin sareng Nadine Chandrawinata è Paro Takstang, Bhutan, è tangghâl 5 Mèi 2018. Kaḍuwâna ampon ngaghunghè pottrra sè lu-ghâllu kalabân asama Nadi Djiwa Anggra sè lahèr tangghâl 22 Pèbruwari 2022 sareng ana' sè nomer ḍuwâ' sè èparèngè asma Nadi Djala Anggra sè lahèr tangghâl 1 Oktober 2023. 

È tangghâl 23 Juni 2025, Dimas èsangghu ngalakonè kekerasan bhâdhân èngghi panèka napok ḍâ' ka Kiesha Alvaro è kennengngan syuting sèrial web Jalinan sè Èlarang, engghi panèka è Meecure Convection Center Ancol, Jakarta Ḍâjâ.Raden Putri Alpadillah Ginanjar. "Profil Dimas Anggara yang Mengakui Menampar Kiesha Alvaro" . Tempo. 2025-06-25. Aksès 2026-01-13.  È bâkto prosès ngala' ghâmbhâr sè otama, Kiesha noro' parènta è skenario kalabân negghu' kalabân sekken bhâuna Dimas. Namong, Dimas pas nèmpak toe napok Kiesha, maskè lakon panèka sobung è ḍâlem naskah. Kiesha ta' aparèng respon sakalè. È tangghâl 24 Junè 2025, Dimas ngako sala tor ampon nyabâ' video kaangghuy nyo'on sapora ḍâ' Kiesha sareng kalowargana lèbât akun Instagram kaghungna. Dimas aparèng onèng jhâ' ampon mènta sapora secara langsung tor ampon mamarè masala è antara kaḍuwâna.

 Sombher